Itä-Karibian dollari

Itä-Karibian dollari (valuuttakoodi ISO 4217 XCD, symboli $ tai EC$) on useimpien Itä-Karibian valtioiden järjestön (OECS) jäsenmaiden käyttämä rahayksikkö, joka otettiin käyttöön 1965. Itä-Karibian dollari jakautuu sataan senttiin. Vuodesta 1976 Itä-Karibian dollarin arvo on ollut kiinnitetty kiinteällä kurssilla suhteessa Yhdysvaltain dollariin 1 USD = EC$ 2,7. Ennen Yhdysvaltain dollariin kiinnittämistä Itä-Karibian dollari oli sidottu Englannin puntaan kurssilla $4,80 = 1 punta.

Itä-Karibian dollaria käyttävät valtiot ja alueet

Itä-Karibian dollaria käyttävät Antigua ja Barbuda, Dominica, Grenada, Saint Kitts ja Nevis, Saint Lucia ja Saint Vincent ja Grenadiinit, jotka ovat itsenäisiä valtioita, sekä kaksi Britannian merentakaista aluetta: Anguilla ja Montserrat. OECS:n jäsenvaltioista ainoana Brittiläiset Neitsytsaaret käyttää maksuvälineenään Yhdysvaltain dollaria.

Historia

Yhdistyneen kuningaskunnan Karibian meren omistuksilla (Brittiläinen Länsi-Intia) muodostettiin 1950 rahaliitto British Caribbean Territories Eastern Group, joka alkoi julkaista dollari-määräisiä kolikoita ja setelirahoja. Alueen valtioiden itsenäistyttyä Länsi-Intian dollari (BWI$) korvattiin 1965 nimellisarvostaan uudella Itä-Karibian dollarilla. Uudesta rahaliitosta jättäytyivät pois Trinidad ja Tobago, sekä myöhemmin myös Barbados.Pick, Albert: Standard Catalog of World Paper Money, kolmas painos (s. 149), Krause Publications 1980,  

1965–1983 Itä-Karibian maiden paperirahat laski liikkeeseen Itä-Karibian valuuttaviranomainen () ja vuodesta 1981 alkaen myös metallirahat. Nykyään Itä-Karibian dollarit julkaisee Itä-Karibian keskuspankki, ()  jonka toimipaikka on Basseterressä Saint Kitts ja Nevisillä. Pankki perustettiin sopimuksessa, joka allekirjoitettiin 5. heinäkuuta 1983 Port of Spainissa.

Kolikot

Vuoteen 1981 saakka alueella olivat käytössä Brittiläisen Länsi-Intian kolikot. 1981 esiteltiin uusi kolikkosarja nimellisarvoiltaan 1, 2, 5, 10 ja 25 senttiä ja 1 dollari. Pyöreä alumiinipronssinen kolikkotyyppi muutettiin 1989 kymmenkulmaiseksi ja seos kuparinikkeliksi. Kolikoista on lyöty suurempiakin nimellisarvoja, mutta ne ovat keräilyrahoja, joita ei tapaa liikkeessä.

 2002-sarja Nimellisarvo  Tekniset tiedot  Kuvaus  Julkaisuvuosi Halkaisija  Paino  Seosmateriaali  Reuna  Etupuoli  Taustapuoli 1 sentti 18,42 mm 1,03 g alumiini sileä Elisabet II arvo, lyöntivuosi, "Itä-Karibian valtiot" 2002 2 senttiä 21,46 mm 1,42 g 5 senttiä 23,11 mm 1,74 g 10 senttiä 18,06 mm 2,59 g kuparinikkeli rihlattu arvo, lyöntivuosi, "Itä-Karibian valtiot", laiva 25 senttiä 23,98 mm 6,48 g 1 dollari 26,5 mm 7,98 g variantit sileä ja rihlattu

 Setelirahat 
Vuonna 1965 East Caribbean Currency Authority julkaisi seuraavat paperirahat: 1, 5, 20 ja 100 dollaria. Itä-Karibian keskuspankki (Eastern Caribbean Central Bank) otti paperirahat painaakseen 1985, jolloin lisättiin 10 dollarin seteli. Yhden dollarin paperiraha korvattiin kolikolla 1989, ja 50 dollarin seteli julkaistiin 1993.

Vuoden 2019 setelisarja oli ensimmäinen, jossa setelit olivat vertikaalisia. Etupuolella on kuvattuna entinen kuningatar Elisabet II, kilpikonna ja viherhuppukolibri.
KuvaArvoKuva-aihe takapuolellaEtupuoliTakapuoli211x211px211x211px5Trafalgarin putoukset Dominicalla ja Amiraalin talo Antigualla212x212px211x211px10Admiralty Bay Saint Vincent ja Grenadiineilla, Itä-Karibian kartta, ruskopelikaani ja kala211x211px210x210px20Hallituksen talo Montserratilla, muskottipähkinä211x211px210x210px50sir Kenneth Dwight Venner, Brimstone Hill Fortressin kansallispuisto Saint Kittsillä, Itä-Karibian kartta ja kala213x213px210x210px100sir Arthur Lewis, Itä-Karibian kartta, Petit Piton- ja Gros Piton -huiput Saint Lucialla ja kala

 Lähteet 

Aiheesta muualla

 Itä-Karibian maiden keskuspankki 
 Setelit  
 Kolikot  

Luokka:Amerikan rahayksiköt
Luokka:Rahaliitot
Luokka:Karibia